ಸರಣಿ ಸೋತ್ರೂ ಕೊಹ್ಲಿ ದಾಖಲೆ ODIನಲ್ಲಿ ವೇಗದ 12 ಸಾವಿರ ರನ್ ಸಿಡಿಸಿದ ವಿರಾಟ್ ಆಸ್ಟ್ರೇಲಿಯಾ ನೆಲದಲ್ಲಿ ಭಾರತೀಯರು ಭಾರೀ ಮುಖಭಂಗ ಅನುಭವಿಸಿದ್ದಾರೆ ಅನ್ನೋದು ನಿಜ. ಆದ್ರೆ ಟೀಮ್ ಇಂಡಿಯಾದ ನಾಯಕ ವಿರಾಟ್ ಕೊಹ್ಲಿ ಸರಣಿ ಸೋಲಿನ ನಡುವೆಯೂ ದಾಖಲೆಯ ನಗುವೊಂದನ್ನು ಚೆಲ್ಲಿದ್ದಾರೆ. ಕೆಣಕೊ ಎದುರಾಳಿಗಳಿಗೆ ಅದೇ ದಾಟಿಯಲ್ಲಿ ಉತ್ತರಿಸೊದು, ಕಿಂಗ್ ಕೊಹ್ಲಿಯ ಸ್ಟೈಲ್. ಟಿ20, ಏಕದಿನ, ಟೆಸ್ಟ್ ಯಾವುದೇ ಮಾದರಿ ಆಗಿರಲಿ, ಕ್ರೀಡಾಂಗಣದಲ್ಲಿ ಕೊಹ್ಲಿ ಅಗ್ರೆಸ್ಸಿವ್ ಆಟ ನೋಡೋ ಮಜಾವೇ ಬೇರೆ. ಆದರೆ ಆಸಿಸ್ ನೆಲದಲ್ಲಿ ಕೊಹ್ಲಿ ಅಂದುಕೊಂಡಿದ್ದೆಲ್ಲ ಉಲ್ಟಾ ಆಗಿದೆ. ಏಕದಿನ ಸರಣಿಯಲ್ಲಿ ವೈಟ್ವಾಶ್ ಅವಮಾನದಿಂದ ತಪ್ಪಿಸಿಕೊಂಡಿದಷ್ಟೇ ಕೊಹ್ಲಿ ಬಾಯ್ಸ್ ಸಾಧನೆಯಾಗಿದೆ. ಕಡಿಮೆ ಇನಿಂಗ್ಸ್ನಲ್ಲಿ ಕಿಂಗ್ ಕೊಹ್ಲಿ ಗರ್ಜನೆ ಸಚಿನ್, ಪಾಂಟಿಂಗ್ ದಾಖಲೆ ಮುರಿದ ಕ್ಯಾಪ್ಟನ್ ಆಸಿಸ್ ನೆಲದಲ್ಲಿ ಟೀಮ್ ಇಂಡಿಯಾಕ್ಕೆ ಸರಣಿ ಗೆಲುವಿನ ಅದೃಷ್ಟ ಲಕ್ಷ್ಮೀ ಒಲಿದಿಲ್ಲ. ಕೊಹ್ಲಿ ಬಾಯ್ಸ್ ಸರಣಿ ಸೋಲಿನ ಅವಮಾನವನ್ನ ಯಾರಿಂದಲೂ ತಪ್ಪಿಸಲಾಗಿಲ್ಲ. ವೈಟ್ವಾಶ್ ಅವಮಾನದಿಂದ ಜಸ್ಟ್ ಮಿಸ್ ಆದ ಬೆನ್ನಲ್ಲೇ ಕೊಹ್ಲಿ ಆಸಿಸ್ ನೆಲದಲ್ಲಿ ದಾಖಲೆ ಬರೆದಿದ್ದಾರೆ. ಈ ಮೂಲಕ ಕಾಂಗರೂ ನಾಡಿನಲ್ಲಿ ಅಲ್ಪ ತೃಪ್ತಿ ಕಂಡಿದ್ದಾರೆ. ಕೊಹ್ಲಿ ವಿಶ್ವದ ಪವರ್ಫುಲ್ ಬ್ಯಾಟ್ಸ್ಮನ್, ಆದ್ರೆ ಆಸಿಸ್ ನೆಲದಲ್ಲಿ ಸರಣಿ ಗೆಲುವಿನ ವಿಚಾರದಲ್ಲಿ ಅಂದುಕೊಂಡ ಯಶಸ್ಸನ್ನು ಸಾಧಿಸಲಿಲ್ಲ. ನಾಯಕನಾಗಿಯೂ ಹಿನ್ನಡೆ ಕಂಡಿರುವುದಂತೂ ಸುಳ್ಳಲ್ಲ. ಟಿ20ಗೂ ಮೊದಲೇ ಏಕದಿನದ ಸರಣಿ ಸೋಲುಗಳು ಕೊಹ್ಲಿ ಎದೆ ಬಡಿತವನ್ನು ಹೆಚ್ಚು ಮಾಡಿರುವುದಂತೂ ನಿಜ. ಇದೆಲ್ಲದರ ನೋವಿನ ನಡುವೆಯೂ ಕೊಹ್ಲಿ ಏಕದಿನ ಕ್ರಿಕೆಟ್ನಲ್ಲಿ 12 ಸಾವಿರ ರನ್ ಗಡಿ ದಾಟಿದ ಸಾಧನೆ ಮಾಡಿದ್ದಾರೆ. ODIನಲ್ಲಿ ವೇಗದ 12 ಸಾವಿರ ರನ್ ವಿರಾಟ್ ಕೊಹ್ಲಿ ಏಕದಿನ ಕ್ರಿಕೆಟ್ನಲ್ಲಿ ವಿಶ್ವದ ವೇಗದ 12 ಸಾವಿರ ರನ್ ಮಾಡಿದ ಆಟಗಾರರಲ್ಲಿ ಅಗ್ರಸ್ಥಾನವನ್ನು ಪಡೆದುಕೊಂಡಿದ್ದಾರೆ. ಕೇವಲ 242 ಇನಿಂಗ್ಸ್ಗಳಲ್ಲಿ 12 ಸಾವಿರ ರನ್ಗಡಿ ದಾಟಿದ್ದಾರೆ. ಕಡಿಮೆ ಅವಧಿಯಲ್ಲಿ ಈ ಸಾಧನೆ ಮಾಡಿದ ವಿಶ್ವದ ಮೊದಲ ಕ್ರಿಕೆಟಿಗರಾಗಿದ್ದಾರೆ ವಿರಾಟ್. ಕೊಹ್ಲಿ ಮಿಂಚಿನ ಆಟವನ್ನ ಆಡುತ್ತ ಏಕದಿನ ಕ್ರಿಕೆಟ್ನಲ್ಲಿ ವೇಗವಾಗಿ ರನ್ಕಲೆ ಹಾಕುತ್ತಿದ್ದಾರೆ. ಈ ಹಿಂದೆ ವೇಗದ 12 ಸಾವಿರ ರನ್ಗಡಿ ದಾಟಿದ ಆಟಗಾರರೂ ಇದ್ದಾರೆ. ಅಂತಹ ಸಾಧಕ ಆಟಗಾರರ ಪಟ್ಟೀಲಿ ಕ್ರಿಕೆಟ್ ದಿಗ್ಗಜ ಸಚಿನ್ ತೆಂಡುಲ್ಕರ್, ಆಸ್ಟ್ರೇಲಿಯಾ ಮಾಜಿ ಕ್ರಿಕೆಟಿಗ ರಿಕಿ ಪಾಂಟಿಂಗ್, ಶ್ರೀಲಂಕಾದ ಮಾಜಿ ಕ್ರಿಕೆಟಿಗರಾದ ಕುಮಾರ ಸಂಗಕ್ಕಾರ ಹಾಗೂ ಸನತ್ ಜಯಸೂರ್ಯ ಕೂಡ ಇದ್ದಾರೆ. ODIನಲ್ಲಿ ವೇಗದ 12K ಸರದಾರರು ಕೊಹ್ಲಿಗಿಂತಲೂ ಮೊದಲು ಏಕದಿನ ಕ್ರಿಕೆಟ್ನಲ್ಲಿ ಸಚಿನ್ ತೆಂಡುಲ್ಕರ್ 300 ಇನಿಂಗ್ಸ್ಗಳಲ್ಲಿ 12 ಸಾವಿರ ರನ್ ಗಡಿ ದಾಟಿದ್ದರು. ಆ ಮೂಲಕ ಈ ಸಾಧನೆ ಮಾಡಿದ ಭಾರತದ ಮೊದಲ ಭಾರತೀಯ ಬ್ಯಾಟ್ಸ್ಮನ್ ಎನಿಸಿಕೊಂಡಿದ್ರು. ಇವರ ನಂತರ ಏಕದಿನ ಕ್ರಿಕೆಟ್ನಲ್ಲಿ 12 ಸಾವಿರ ರನ್ ಗಡಿ ದಾಟಿದ ಮತ್ತೋರ್ವ ಕ್ರಿಕೆಟಿಗನೆಂದರೆ ಆಸ್ಟ್ರೇಲಿಯಾದ ಮಾಜಿ ಕ್ರಿಕೆಟಿಗ ರಿಕಿ ಪಾಂಟಿಂಗ್. ಅವರು 314 ಇನಿಂಗ್ಸ್ನಿಂದ ಈ ಸಾಧನೆ ಮಾಡಿದ್ರು. ಬಳಿಕ ಶ್ರೀಲಂಕಾ ಕ್ರಿಕೆಟಿಗರಾದ ಸಂಗಕ್ಕಾರ 336 ಇನಿಂಗ್ಸ್ನಿಂದ 12 ಸಾವಿರರನ್ ಗಡಿ ದಾಟಿದ್ದಾರೆ. ಶ್ರೀಲಂಕಾದವರೇ ಆದ ಮತ್ತೋರ್ವ ಕ್ರಿಕೆಟಿಗ ಸ್ಫೋಟಕ ಬ್ಯಾಟ್ಸ್ಮನ್ ಜಯಸೂರ್ಯ 379 ಇನಿಂಗ್ಸ್ನಿಂದ 12 ಸಾವಿರ ರನ್ ಗಡಿದಾಟಿದ್ದರು. ಈ ದಿಗ್ಗಜರ ಸಾಲಿನಲ್ಲಿ ಈಗ ಕೊಹ್ಲಿ ಕೂಡ ಕಾಣಿಸಿಕೊಂಡಿದ್ದಾರೆ. ಮುಂದೆ ಇನ್ನಷ್ಟು ರನ್ ಕಲೆ ಹಾಕುವ, ಆ ಮೂಲಕ ವಿಶ್ವ ಕ್ರಿಕೆಟ್ನಲ್ಲಿ ದೈತ್ಯ ತಾರೆಯಾಗಿ ಹೊರಹೊಮ್ಮುವ ಕನಸನ್ನು ಕೊಹ್ಲಿ ಕಾಣುತ್ತಿದ್ದಾರೆ. ಏನೇ ಆಗಲಿ ಕಿಂಗ್ ಕೊಹ್ಲಿ ಏಕದಿನ ಸರಣಿಯಲ್ಲಿ ಟೀಂ ಇಂಡಿಯಾಕ್ಕೆ ಆಗಿರುವ ಹೀನಾಯ ಸೋಲನ್ನು ಮರೆಯಲಿ. ಟಿ20ಯಲ್ಲಾದರೂ ಆಸಿಸ್ ಪಡೆಗೆ ನೀರು ಕುಡಿಸಿ ಸರಣಿ ಗೆಲ್ಲಲಿ. ತನ್ನ ದಾಖಲೆಗಳನ್ನು ಮತ್ತಷ್ಟು ಉತ್ತಮ ಪಡಿಸಿಕೊಳ್ಳಲಿ ಅನ್ನೋದು ಅಭಿಮಾನಿಗಳ ಹಾರೈಕೆಯಾಗಿದೆ.